News Update: เดโมแครตเสนอขึ้นภาษีคนรวย-นิติบุคคล หารายได้กระตุ้นเศรษฐกิจสหรัฐฯ วงเงิน 3.5 ล้านล้านดอลลาร์ - FINNOMENA
สมาชิกพรรคเดโมแครตเผยแผนยกเลิกการลดภาษีของอดีตปธน.โดนัลด์ ทรัมป์ บางส่วน โดยเสนอให้เพิ่มภาษีเงินได้นิติบุคคลและภาษีเงินได้บุคคลธรรมดา
14 ก.ย. 2564

สมาชิกพรรคเดโมแครตเผยแผนยกเลิกการลดภาษีของอดีตปธน.โดนัลด์ ทรัมป์ บางส่วน โดยเสนอให้เพิ่มภาษีเงินได้นิติบุคคลและภาษีเงินได้บุคคลธรรมดา เพื่อเป็นงบประมาณสำหรับแผนลงทุนด้านความปลอดภัยทางสังคมและนโยบายด้านสภาพอากาศที่อาจใช้งบประมาณสูงถึง 3.5 ล้านล้านดอลลาร์
สภาผู้แทนราษฎรที่มีอำนาจในการกำหนดภาษี (Ways and Means Committee) ต้องการเพิ่มอัตราภาษีเงินได้สูงสุด สำหรับนิติบุคคลที่ 26.5%, สำหรับบุคคลธรรมดาที่ 39.6% และสำหรับกำไรจากการลงทุนที่ 25% ซึ่งรวมถึงการเก็บค่าธรรมเนียม 3% สำหรับเงินได้ส่วนบุคคลที่สูงกว่า 5 ล้านดอลลาร์
Joe Manchin วุฒิสภาของพรรคเดโมแครต เสนอให้มีการเก็บภาษีเงินได้นิติบุคคลสูงสุดที่ 25% ซึ่งอยู่ในระดับต่ำกว่าเสียงส่วนมากของพรรค และกังวลว่าแผนลงทุนดังกล่าวอาจเพิ่มการขาดดุลงบประมาณ
หากพรรคเดโมแครตต้องการผ่านกฎหมายโดยไม่มีการสนับสนุนจากพรรครีพับลิกัน พรรคจะต้องได้รับคะแนนเสียงจากวุฒิสภาเดโมแครตทุกคน จำนวน 50 คน และ สมาชิกสภาผู้แทนราษฎรเดโมแครต 3 คน
ขณะนี้ ยังไม่มีสมาชิกพรรครีพับลิกันในสภาคองเกรสที่สนับสนุนแผนลงทุนมูลค่า 3.5 ล้านล้านดอลลาร์ดังกล่าว ซึ่งก่อนหน้านี้ ภายใต้การบริหารงานของ โดนัลด์ ทรัมป์ พรรครีพับลิกันได้ลดอัตราภาษีนิติบุคคลสูงสุดจาก 35% เหลือ 21% ในปี 2017 โดยให้เหตุผลว่าต้องการกระตุ้นการเติบโตทางเศรษฐกิจและช่วยสร้างงาน
พรรคเดโมแครตมองว่า การลดภาษีให้คนรวยของ โดนัลด์ ทรัมป์ เป็นเพียงการกระตุ้นเศรษฐกิจสหรัฐฯ ในระยะสั้นเท่านั้น
สำหรับนิติบุคคลภาษีจะถูกเก็บในอัตราก้าวหน้า โดยรายได้ 400,000 ดอลลาร์แรก จะถูกเก็บภาษีในอัตรา 18%, รายได้ 400,000 ถึง 5 ล้านดอลลาร์ จะถูกเก็บภาษีในอัตรา 21% และสำหรับรายได้ที่สูงกว่า 5 ล้านดอลลาร์จะถูกเก็บภาษีในอัตรา 26.5% 
สำหรับภาษีเงินได้บุคคลธรรมดา อัตราภาษีขั้นสูงสุดจะเพิ่มขึ้น จาก 37% เป็น 39% สำหรับบุคคลที่มีรายได้เกินกว่า 400,000 ดอลลาร์ต่อปี และสำหรับคู่สมรสที่มีรายได้รวมกันเกิน 450,000 ดอลลาร์ต่อปี
อย่างไรก็ตาม แผนของพรรคเดโมแครตออกแบบมาเพื่อระดมเงิน 2.9 ล้านล้านดอลลาร์ ในระยะเวลา 10 ปี เพื่อสนับสนุนร่างกฎหมายมูลค่า 3.5 ล้านล้านดอลลาร์ ต้องใช้เสียงข้างมากในวุฒิสภาเพื่อผ่านร่างกฎหมายดังกล่าว
นอกเหนือจากการขึ้นภาษีแล้ว พรรคเดโมแครตยังเสนอให้นำรายได้จากภาษีมาสร้างที่อยู่อาศัยสำหรับผู้มีรายได้ต่ำ ซื้อรถยนต์ไฟฟ้าเพิ่ม และ ลดภาษีสำหรับธุรกิจขนาดเล็ก
อ้างอิง: https://www.bbc.com/news/business-58550021
https://www.cnbc.com/2021/09/13/house-democrats-propose-tax-increases-in-3point5-trillion-budget-bill.html  
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Democrat
News Update
ภาษีสหรัฐฯ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA